**Har du lyst til å drive med vannarbeid?**

**Portisklubben styrker vannarbeidet på flere områder, - men vi trenger deg og din portis ☺**

Vannarbeidet er kjernen i portugisisk vannhund-rasen, en egenskap som er utviklet gjennom flere hundre år på Portugals kyst. Dette er noe alle portiseiere vet, men i hverdagen er det ikke alltid plass til å spille på denne egenskapen. Raseklubben har nå som mål å videreutvikle vannarbeidet i Norge. Et langsiktig mål er å få godkjent vannarbeid som offisiell hundesport hos NKK. Her ligger Portugal, Sveits og Italia foran oss. På veien dit ønsker vi å engasjere flest mulig i vannaktiviteter både på samlinger nasjonalt og utover i landet. Vi inviterer derfor raseklubbens medlemmer til:

1. **Aktiviteter der du bor.** Det er i dag sporadiske regionale vannaktiviteter. Det er behov for å sette disse i system og vi trenger regionale kontaktpersoner (både gamle og nye), som igjen kan utgjøre et nasjonalt nettverk. Lyst til å organisere treff og vannaktiviteter lokalt/regionalt?
2. **Nasjonal vannkomité.** Foreløpig er vi en arbeidsgruppe for vannarbeid. I løpet av året vil styret etablere en formell vannkomité som skal organisere vannarbeidet i klubben. Har du lyst til å være med?
3. **Kurs i vannarbeid.** Dette kommer. Første anledning er kurs og uoffisiell konkurranse på Rasespesial- og aktivitetshelgen på Jeløya 21. – 23. august*.* Det er ennå ledige plasser.  *(Påmeldingsfristen er utvidet til 30. juli)*
4. **Trener- og dommerkurs i vannarbeid** Nytt kursopplegg for instruktører planlegges fra tidlig høst. Interessert, eller bare nysgjerrig? Ta kontakt!

Har du spørsmål eller ønsker å være med/delta, send oss en mail: vannarbeid@portugisisk-vannhund.no.

Hilsen arbeidsgruppen for vannarbeid

Ragnar Lie, Line Gran Solberg og Roy Syversen